El Tot Mataró i Maresme - 120 anys de la coral 'Llaç d'amistat'
120 anys de la coral 'Llaç d'amistat'
L'entitat nascuda a Argentona a finals del segle XIX portarà a terme diverses activitats per celebrar l'aniversari, amb un acte central el pròxim 27 de maig
La coral Llaç d'Amistat d'Argentona, nascuda l'any 1898 al municipi maresmenc, celebra el seu 120è aniversari amb els cors com a activitat central. Per commemorar aquesta data, la coral s'ha proposat portar a terme diversos actes al llarg del 2018 com, per exemple, un concert de sardanes. L'acte central, però, serà el dia 27 de maig a les 18h de la tarda a la Sala d'Argentona i consistirà en un concert molt especial amb la coral actual, els antics cantaires i els seus antics directors, així com amb la col·laboració de totes les corals del municipi i una representació de músics locals.
Tradició i actualitat
Aquest concert que pretén enllaçar tradició amb actualitat i serà d’entrada gratuïta per a tots els assistents però es proposarà al públic pagar entrada inversa a la sortida. La recaptació que servirà per poder realitzar el següent acte de l’Any Llaç 120, un concert de sardanes per a Cobla i Cors, a càrrec de la Cobla Sabadell i els cors Llaç d’Amistat d’Argentona i Coral Englantina de Vilassar de Mar.
Dins del repertori del 27 de maig, hi destaca l’estrena de la versió completa per a cor de la cèlebre peça 'Ítaca' de Lluís Llach, que interpretaran tots els cors argentonins amb músics locals. Les corals participants seran: Càntir d’Or, Argentona Cor de Gospel, Coral Som-hi, A-Cor, Mar de Notes i Espai musical Burriach. I hi haurà músics convidats com Pep Lladó, Arnau Aymerich (Ebri Knight), Nil Villà, Aleidis Vila, Carola Ortiz, Gabriel Amargant i molts altres, tots ells d’Argentona.
Els organitzadors de l'esdeveniment del 27 de maig es proposen que sigui una festa oberta a tot el poble i a totes les persones relacionades amb el cant coral. D'aquesta manera, volen retre homenatge a tots aquells que des del 1898 han fet possible la continuïtat d’aquesta entitat anomenada als inicis Sociedad Coral y Cultural Llaç d’Amistat, siguin directors, cantaires, presidents, juntes i tota mena de col·laboradors.
Llaç d'amistat
PLAZA PARKING ALQUILER. Can Xammar. Grande. Fácil acceso. 639.642.970
BUSCO TRABAJO LIMPIEZA por horas. 631.035.671